**Marek Čulen** (\* 8. marec 1887, Brodské – † 26. december 1957, tamže) bol slovenský politik a štátnik, aktívny účastník protifašistického odboja počas 2. svetovej vojny, poslanec povstaleckej Slovenskej národnej rady.

Životopis
---------

Pochádzal z chudobnej roľníckej rodiny. Pred prvou svetovou vojnou dvakrát dlhodobo pracovne pobýval v USA. Odišiel tam v roku 1906 a v Chicagu sa angažoval v robotníckych spolkoch.

V januári 1921 patril medzi hlavných aktérov zjazdu sociálno demokratickej ľavice v Ľubochni a Ružomberku, kde kryštalizovala budúca komunistická strana na Slovensku a Podkarpatskej Rusi. Na ustanovujúcom zjazde KSČ potom bol zvolený za náhradníka ÚV KSČ. V rokoch 1922–1923 bol krajským tajomníkom strany v Bratislave. Z tejto funkcie odišiel a bol obvodným dôverníkom v rodnom meste Brodské. V tom istom roku po vzniku takzvanej *Roľníckej internacionály* sa stal hlavným organizátorom komunistov medzi maloroľníkmi. Počas frakčných sporov v 1. polovici 20. rokov vo vnútri KSČ predstavoval ľavicové krídlo, ktoré v roku 1924 kritizovalo centristickú politiku funkcionárov ako bol Bohumír Šmeral.

V parlamentných voľbách v roku 1925 sa stal poslancom Národného zhromaždenia. V roku 1929 ale v súvislosti s frakčným bojom vo vnútri KSČ (nástup skupiny mladých, radikálnych komunistov: takzvaní „Karlínští kluci", ktorí do vedenia KSČ sprevádzali Klementa Gottwalda) bol zo strany vylúčený a v júni 1929 sa stal členom nového poslaneckého klubu nazvaného Komunistická strana Česko-Slovenska (leninovci). Profesiou bol podľa údajov z roku 1925 maloroľníkom v Brodskom.

Po sebakritike mu v roku 1932 členstvo v KSČ vrátili a bol dosadený na post predsedu Svazu malorolníků a domkářů. Počas druhej svetovej vojny pôsobil v zahraničnom politbyre KSČ v Moskve (KSČ ho do sovietskeho exilu vyslala roku 1939, bol členom predsedníctva Všeslovanského výboru). V septembri 1944 priletel na Slovensko, kde sa zapojil do akcií domáceho odboja v rámci Slovenského národného povstania.

Po oslobodení bol v marci 1945 kooptovaný do Ústredného výboru Komunistickej strany Slovenska. V rokoch 1950–1955 bol členom predsedníctva ÚV KSS. IX. zjazd KSČ ho zvolil za člena ÚV KSČ. V roku 1955 a 1957 získal Rad republiky. Zastával aj početné ďalšie funkcie. Vo februári 1948 sa stal predsedom *Jednotného zväzu slovenských roľníkov*. Funkciu si podržal do roku 1952. V rokoch 1951–1953 zasadal v slovenskom Zbore povereníkov ako povereník poľnohospodárstva.

V auguste 1945 bol delegátmi národných výborov zvolený za poslanca Slovenskej národnej rady. Zasadal tu do roku 1946. V rokoch 1945 –1946 bol aj poslancom československého Prozatímního Národního shromáždění a v rokoch 1946–1948 Ústavodárného Národního shromáždění. V rokoch 1948–1957 zasadal v Národním shromáždění. Po jeho smrti ho v poslaneckom kresle nahradil Michal Chudík.

K roku 1954 sa profesne uvádza ako predseda JRD v obci Brodské.

Zomrel v decembri 1957 po dlhej a ťažkej chorobe.

V parku vedľa Úradu vlády v Bratislave (medzi Leškovou a Námestím Slobody) mu v roku 1978 odhalili bronzový pomník v nadživotnej veľkosti. Autormi sú akademický sochár Môťovský a architekt Ďurkovič. Pomníky s bustami mal odhalené aj v Brodskom a Senici. Tie ale boli po roku 1989 odstránené.

Referencie
----------

1. 1 2 3 4 5   *Zemřel soudruh Marek Čulen* [online]. Rudé právo. Dostupné online. (česky)
2. 1 2 3  MINÁČ, Vladimír. *Malý slovenský biografický slovník: A-Ž. Generálny heslár SBS* [online]. Matica slovenská, [cit. 2015-01-23]. S. 110. Dostupné online.
3. ↑   *kol. aut.: Kdo byl kdo v našich dějinách 20. století*. [s.l.] : Libri, 1994. Ďalej len: *Kdo byl kdo*. ISBN 80-901579-5-5. S. 713, 728. (česky)
4. 1 2 3 4   *ZÁSLUŽNÁ PRÁCA (Lavová, Maria : Marek Čulen. Nakladateľstvo Pravda, edícia Postavy slovenskej politiky,*
Bratislava 1971, 176 s. + obrazová príloha) *[online]. snk.sk. Dostupné online.*
5. 1 2   *Marek Čulen* [online]. Poslanecká snemovňa Parlamentu Českej republiky. Dostupné online. (česky)
6. ↑   *jmenný rejstřík* [online]. Poslanecká snemovňa Parlamentu Českej republiky. Dostupné online. (česky)
7. ↑   *kol. aut.: Kdo byl kdo v našich dějinách 20. století*. Praha : Libri, 1994. Ďalej len: *Kdo byl kdo*. ISBN 80-901579-5-5. S. 732. (česky)
8. ↑   *1. schůze, přípis volebního soudu, ověření mandátů* [online]. Poslanecká snemovňa Parlamentu Českej republiky. Dostupné online. (česky)
9. ↑  A.S. Petit Press. Biľak v bronze prekáža, komunista Čulen nie. *domov.sme.sk*. Dostupné online [cit. 2018-11-15].
10. ↑   *kol. aut.: Československé dějiny v datech*. Praha : Svoboda, 1987. Ďalej len: *Československé dějiny v datech*. ISBN 80-7239-178-X. S. 442. (česky)
11. 1 2   *Přehled funkcionářů ústředních orgánů KSČ 1945 - 1989* [online]. www.cibulka.net. Dostupné online. (česky)
12. ↑   *kol. aut.: Československé dějiny v datech*. [s.l.] : Svoboda, 1987. ISBN 80-7239-178-X. S. 625. (česky)
13. ↑   *SNR 1945-1946, 12. schůze, část 1/7 (14. 9. 1945)* [online]. www.psp.cz, [cit. 2018-11-15]. Dostupné online. (po česky)
14. ↑   *jmenný rejstřík* [online]. Poslanecká snemovňa Parlamentu České republiky. Dostupné online. (česky)
15. ↑   *Kandidáti Národní fronty pro volby do Národního shromáždění* [online]. Rudé právo. Dostupné online. (česky)
16. ↑   Marek Čulen (1887 – 1957). *Sochárske diela na území Bratislavy*. Dostupné online [cit. 2018-11-15].

Externé odkazy
--------------

* Záznam o narodení a krste v matrike č. 26 rímskokatolíckeho zboru v Brodskom; pokrstený ako Marcus Čulen
* Marek Čulen v Národnom zhromaždení z roku 1926

Zdroj
-----

*Tento článok je čiastočný alebo úplný preklad článku Marek Čulen na českej Wikipédii.*

Autoritné údaje: * abART: 77923
* GND: 1059944537
* ISNI: 0000 0000 5877 1415
* NK ČR: jn20000620059
* SNK: 159280
* VIAF: 84029974